
Spre altă viaţă politică 



DISCURSUL Dl ui . Prof. N. IORQA 

UoM la Adunarea Cetăţeneasca din Sala „Dacia" 
în ziua de t> Decembrie 1929 fSf. Niculaej 



Domnii mei, eu am datoria să vă arăt de 
ce v-am răpit câteva ceasuri, într'o zi care 
este pentru mulţi o zi de sărbătoare, şi care 
ar fi putut fi zi de sărbătoare şi de odihnă 
şi pentru mine (aplauze, ovaţiuni). 

După aceia vor vorbi şi persoane cari au 
cu mine legătura de partid, dar pe care ie 
rog încă odată să uite că au legătura de par- 
tid şi să vorbească aşa ca şi cum nu m'ar fi 
cunoscut niciodată, ca şi cum m'ar fi cunos- 
cut acum întâiu, aşa cum şi-ar lua inspiraţi- 
unea numai dela nevoile tuturor, şi să nu se. 
gândească nici câtuşi de puţin la munca lor 
politică şi până acum şi la drepturile pe care 
le pot avea. 

Cred că este pentru întâia oară când» pen- 
tru o discuţie de asemenea natură, au fost 
chemaţi oameni cu socoteală, oameni cu 
scaun Ia cap, cu simţ de răspundere, Uitaţi- 
vă în sala aceasta. Nu este nimeni din pu- 

blic care să fi venit aici dintr'o obligaţie, şi 
doar ştiu eu foarte bine cum se adună ţă- 
ranii pentru celelalte întruniri, ţărani prinşi 
în capcană, lângă muncitori înşelaţi şi oa- 
meni de club cari au datoria de a veni ' orice 
s ar spune şi oricare ar fi scopul care se ur- 
măreşte. 

SCOPUL INTRUNIREI 

Intâiu voiu vorbi eu, pentru a vă arăta 
de ce mi-am permis să vă rog a veni aici, 
după aceia voiu asculta pe ceilalţi vorbitori, 
şi, după ce-i voiu asculta, voiu fi gata să-mi 
schimb părerile mele, dacă ele vor fi gre- 
şite, poate vorbi şi cineva care să facă parte 
dintro organizaţie de partid şi care-şi dă 
sama de ce organizaţiunile de partid care 
cuprind şi "oameni cuminţi, foarte dese ori, 
nu pot lucra în folosul ţării, de oarece au 
mâinile şi picioarele legate, dacă-şi dau sama 
de tragedia care este în fiecare partid, şi în 
partidul care guvernează., şi în partidele care 
gândesc să guverneze. După aceia voiu lua 
cuvântul din nou, la sfârşit, pentru ca să re- 
zum rezultatele acestei desbateri, acestui 
parlament cetăţenesc, — în alt înţeles decât 
celălalt (aplauze), fiindcă, în orice caz, dv., 
sunteţi permanenţi şi eu nu am nici puterea de 
a vă disolva, nici de a vă cere demisiile (a- 
plause prelungite). Vă voiu spune încă de 
la început care este gândul mieu. 

Va mai fi încă o întrunire înainte de a 
pleca pentru două luni în străinătate. Unele 
ziare reprezintând vechi partide de guver- 
nământ şi care de atâta vreme ar fi putut 
căpăta noţiunea dreptăţii şi a ruşinii au spus 
că mă duc în străinătate ca să mănânc banii 
ţării, pentru odihna şi pentru vanitatea mea. 
Dar ziceţi dv., ceia ce ziceam şi eu în su- 
fletul mieu că sunt într'adevăr oameni că- 
rora ar putea să le fie ruşine obrazului, cel 
puţin atâta cât trebuie ca să nu mi se opună 
mie ca patriot d-1 Fagure, şi să nu mi se o- 
pună mie în calitate de cugetător d. Ionaş 
Grădişteanu. 

POLITICA PASIUNILOR RELE 

Dar, mă rog, eu nu am intenţia aici de a ju- 
deca oamenii, căci sunt lucruri aşa de grave 
în ce priveşte problemele deschise înaintea 
noastră, încât nu este vreme să stăm la ju- 
decata oamenilor. 

Domnilor, politica noastră este, spre ruşi- 
nea ţării, şi spre ruşinea continentului în 
care ne găsim, zgândărirea tuturor pasiunilor 
rele şi exploatarea tuturor acţiunilor strică- 
toare, iar partea cea bună este înăbuşită şi 
isprăveşte prin a fi distrusă cu desăvârşire, 
(aolauze). Vom mai căuta să ne mai adunăm, 
şi în adunările acestea voiu ruga să vină şi 
preşedinţii tuturor organizaţilor, de orice ca- 
tegorie, care există aici în Bucureşti, Dacă 

pot, să vină şi din alte părţi, pentru ca acei 
cari reprezintă viaţa organizată a societăţii, 
iar nu indivizi răzleţi, să vină fiecare şi să 
aducă şi suferinţele pe cari noi nu le cunoaş- 
tem îndeajuns, şi mijloacele de îndreptare pe , 
care singuri nu le putem găsi. Fiindcă eu nu 
cred, cum se crede de obiceiu, că, având în 
buzunar o serie oarecare de legi şi făcându- 
le să treacă prin Parlament schimbi societtea. 

Societatea nu se poate schimba decât pen- 
tru dânsa şi cu dânsa, învăţând noi în fie- 
care moment dela dânsa, iar nu cuprinzând-o 
pe dânsa în anumite formule de legi, de care 
adeseori nu are nevoie sau pe care nu le 
poate aplica. 

După aceasta iată motivul pentru care 
v'am rugat să veniţi aici: Din când în când 
eu mă duc în străinătate, şi mă duc cu plă- 
cere. Este într'adevăr, o vreme când cineva 
călătoreşte cu mare bucurie, dar vârsta a- 
ceasta nu rnai este vârsta mea. La vârsta 
mea omul se cere tot mai mult acasă la dân- 
sul, între ocupaţiile lui, şi vă asigur că nu-mi 
este plăcut să-mi las ţara la care ţin — şi 
cred că şi duşmanii mei sunt convinşi de a- 
ceasta, chiar când n'o spun, — la care ţin 
cel puţin atâta cât ţine cel mai rău dintre 
dânşii, (aplauze prelungite). 

NOI ŞI STRĂINĂTATEA 

Nu este o plăcere să călătoreşti, dar ade-. 
seaori trebue să înfăţişăm ţara noastră, şi 
eu, aşteptând şi aşteptând cu nerăbdare unul 

mai bun decât mine, sunt silit s o înfăţişez 
eu cu ceia ce pot, şi, nu numai atât: caut să 
pot mai mult, dar pentru moment atâta pot. 

Ei bine, domnilor, de câte ori mă întorc 
din străinătate — şi acesta este motivul prin- 
cipal al chemării dv., aici, dar mai este unul 
despre care îmi veţi da voie să vorbesc, d^şi 
omul eminent, cu care am convorbit, şi care 
mi-a promis că va veni şi dânsul aci, pen- 
tru un motnint nu este de faţă; nu mă voiu 
sfii să-i spun numele, deoarece cred că nn se 
va supăra, — de câteori zic, mă întorc din 
străinătate, am o mare durere. Era o vreme 
în România Mică, era o vreme când, făcând 
comparaţie între ceia ce vedeam aiurea şi 
ceia ce vedeam la noi, simţiam o mare bu- 
curie constatând că mai bine este la noi. Vă 
mărturisesc, aveam sentimentul acesta, dar 
îl mai avea şi câte un altul. Iată, mulţi dintre 
dv. — fiindcă sînt aci în cea mai mare parte 
oameni de oarecare vârstă — mulţi dintre 
dv. veţi fi cunoscut pe acel mare om de 
bine, care a fost deseori împedicat în faptele 
lui bune, pe care ştia să le facă, care a fost 
Spiru Haret. Intr'un rând mersese Spiru Ha- 
ret în Spania şi, întors de acolo, spunea la 
toată lumea: „Doamne, cu cât este mai bine 
la noi !". Pentru poporul spaniol care esta aşa 
de strâns legat prin sânge cu noi, îmi părea 
rău, — declar de la început că nu se poate 
spune aşa ceva, pentru că acum noi suntem 
cu mult inferiori ca realisăd actuale. 

EVOCĂRI DIN TRECUT 



Ce bien îmi părea însă atunci pentru noi, 
şi câtă mulţămire sufletească simţiam când 
treceam graniţa şi vedeam paza bună a gra- 
niţei, când vedeam soldaţii frumos îmbră- 
caţi în uniforme totdeauna curate, cu un sen- 
timent de mândrie. Şi nu este unul dintre 
dv., care să nu se fi bucurat când se spu- 
nea în străinătate că România are una din- 
tre cele mai frumoase infanterii de pe lume, 
că are o cavalerie bunişoară şi o artilerie 
admirabilă. Aţi apucat şi dv., vremurile când 
pretutindeni erau imnuri de laudă pentru 
Armata Românească şi pentru pregătirea ei-, 
şi când vedeai oameni buni. oameni de trea- 
bă, oameni mulţămiţi, cari plătiau impozitele 
atât cât le puteau plăti. Era o viaţă econo- 
mică normală, iar politica o făceau, înainte 
de această nenorocire de sufragiu universal, 
o făceau câţiva oameni cari se stricau prin 
această politică. Acum din nenorocire toată 
naţiunea face politică, până la fund, şi face 
o politică în stare să strice toată naţiunea. 
Nu mai este omul pentru ţară, există num^i 
omul pentru club, şi aceasta este nenorocirea 
(aplauze prelungite). 

ODINIOARĂ ŞI ACUM 

Pe vremurile acelea, cu cât înaintai în ţară, 
cu atât ţi se lărgia sufletul văzându-i şi fru- 
museţile şi libertatea. Ei bine, acum cu o 

strânsoare de inimă, — mai mult acum de- 
cât oricând, — cu o strânsoare de inimă pe 
care n'o pot exprima prin cuvinte, m'am în- 
tors în ţara mea. M'am întors bolnav de ceia 
ce am văzut, pentru că de la cel d.intâiu pas, 
oricare dintre noi simte acest lucru, că lă- 
săm în nădejdea lui Dumnezeu să îndrepte 
ţara, iar noi perseverăm pe căi de rătăcire ca 
să ridicăm sus mediocrităţile politicei româ- 
neşti. 

VIAŢA DE AIUREA 

Am venit acum din Catalonia, de la Bar- 
celona. — Catalonia, d-lor, este o ţară de 
stâncă, stâncă pe care sa aşternut o' uşoară 
căptuşeală de pământ roditor. Ei bine, nu e- 
xistă în toată ţara aceasta măcar o sută de 
metri pătraţi, cari să nu fie lucraţi, şi să nu 
fie lucraţi după cele mai bune metode de a- 
gricultură, romană, arabă, bizantină, contim- 
porană. Timp de vre-o zece zile cât am stat 
acolo, nu am văzut un om leneş, un om dzs- 
gustat, zdrenţăros, care să-şi arate ori descu- 
rajarea ori sărăcia lui. La ceasurile opt şi ju- 
mătate — acolo lumea se trezeşte târziu, dar 
fireşte că nu v'am adunat aici ca să vă vor- 
besc pe larg de ceiace este acolo; trebuie 
însă să vă spun ceiace m'a îndemnat ca să 
vedem ce putem face, prin comparaţie, — 
este un val de lume care pleacă la muncă. 
Ce frumos spectacol ! Vă spun aceste lucruri 

cu durere, pentru că eu nu las o ţară sigură 
copiilor mei, eu las copiilor mei o problemă, 
o dureroasă problemă. Noi cei cari înălbim, 
nu ne vom putea odihni în mormânt când va 
veni ceasul morţii. Noi ceia ce am făcut, am 
făcut-o cu tot sufletul nostru, dar nu am fă- 
cut-o pentru ca acei cari se perindează după 
noi să mănânce munca noastră (aplauze pre- 
lungite). 

La ceasurile opt şi jumătate dimineaţa, spu- 
neam este un val de lume care pleacă ia 
muncă: fiecare-şi are locul lui, cu o chibzu- 
ială admirabilă. Un număr de oameni patrioţi, 
aşa numita mancomunitate catalană, au că- 
pătat de la un vechiu guvern dreptul de a 
întrebuinţa veniturile a patru judeţe şi de a 
face ceia ce este capabilă a face mintea şi 
inima lor. Ei bine, în nouă ani de zile dintr'o 
ţară înapoiată s'a făcut o minune. Pe un pă- 
mânt care nu este ca al nostru, cu o rasă 
care nu este superioară rasei noastre şi cv 
mijloacele acestea restrânse, în nouă ani de 
zile s'a făcut din această ţară una din cele 
mai frumoase ţări de pe lume. Pleacă oamenii 
la opt şi jumătate bucuroşi la lucru, muncesc 
din toată inima, se întorc înapoi bucuroşi, se 
odihnesc, pleacă din nou după masă, pentru 
ca să vină noaptea mulţămiţi la casele lor. 
Intr'o săptămână, nu am văzut femei insultate 
pe stradă, nu am văzut spectacolul ruşinos de 
plebe zgomotoasă pe care îl prezintă Bucu- 
reştii pe calea Victoriei, de îndată ce este o 

rază de soare. Toţi netrebnicii şi netrebnicele 
acestea ar trebui mânaţi cu biciu de foc la 
muncă (aplauze prelungite). 

Aceasta este ceia ce am văzut eu acolo: 
şcoli, spitale, aşezăminte publice de toată fiu- 
museţea. Unde es-te statul este ordinea, e_te 
rânduiala, este mulţămirea. Este atâta însu- 
fleţire la poporul acesta de pe urma a nouă 
ani de bună guvernare, încât nu se poate - 
descrie. 

DESPRE DICTATURA 

După aceşti nouă ani, a venit dictatura, 
care şi ea a făcut mult bine. Dar dictatura 
este ca pentru ţara aceia, ca pentru omul a- 
cela, şi nu aşa cum şi-o închipuie unii că se 
poate strămuta pentru oricine şi oricare ar 
fi împrejurările în care s'ar găsi o ţară. Acea- 
sta e o mare greşală, şi cine face greşeala a- 
ceasta, dar este onest, să vină la altă părere, 
iar cine are părerea aceasta neonest, pentru 
viitor trebue să-1 împiedicăm de a se juca şi 
cu ultimele speranţe ale ţării (aplauze pre- 
lungite şi îndelung repetate). 

Intrigă pe de o parte, aţâţare a manşelor 
pe de altă parte, mijloace de a ajunge cineva 
astfel la guvern şi de-a impune ţăr i guver- 
narea aceasta fără îndoială că nu mai tre- 
buiesc făcute. Nu pronunţ nume nici de oa- 
meni, nici de partide; eu judec dup ii capul 
nieu, şi dacă se găseşte cineva care 3ă mă 

convingă că nu am dreptate, îi voiu primi pă- 
rerile. Pentru că după cum ştiţi, sunt în mare 
parte şi altceva decât un om amestecat în 
viaţa politică; eu sunt şi un om de ştiinţă şi 
noi în ştiinţă suntem deprinşi să ni verificăm 
părerile şi să le schimbăm' Chiar dacă un 
copil a făcut o descoperire, oamenii de ştiinţă 
sunt foarte bucuroşi să şi-o apropie şi să-şi 
schimbe părerile de până atunci, ;dacă des- 
coperirea este în adevăr bună. 

IN CATALONIA ŞI IN ALTE PĂRŢI 

In Catalonia, d-lor, chiar cerşitorul de pe 
stradă este curat îmbrăcat şi este cuviincios. 
Instalaţi într'o stradă erau vre-o zece orbi 
veniţi din satele sărace, din fundul Spaniei. 
Aceştia însă nu erau scoşi în stradă până nu 
erau spălaţi, pieptănaţi, curăţaţi. Din curio- 
sitate m'am uitat până şi la ciorapii unuia, şi 
ciorapii lui erau curaţi, fără găuri, şi stătea 
orbeţul acela aşezat frumos într'un colţ, nu 
se lega de nimeni, suna doar cei câţiva go- 
logani pe cari-i avea în talerul lui. N'am vă- 
zut o societate mai gentilă în munca şi în o- 
nestitatea ei. 

Am trecut apoi prin Sudul Franciei. Ei 
bine, Sudul Franciei nu este altceva decât 
un atelier, o uzină de muncă; nu este om care 
să nu fie prins la lucru şi care să nu poată 
să-şi câştige onest pânea din lucrul pe care-1 
face. Şi acolo se face politică, domnilor, nu- 

rnai cât politica aceia nu se face cu toată lu- 
mea; este politica unui număr de oameni şi 
este supusă în fiecare moment judecăţii na- 
ţiunii. Dar nu poţi să ai judecata naţiunii, 
dacă d-ta ai înscris pe cetăţean în partide şi 
i-ai îndatorat să te aprobe orice ai face cWa, 
Cine judecă atunci într'un partid, dacă p^ fie- 
care l-ai înscris ca pe robii ţigani de odini- 
oară, cu făgădueli mincinoase, în listele par- 
tidului d-tale? (Aplauze prelungite). 

IN ITALIA 

Am fost în Italia. Nu este vizită în Italia 
care să nu mă întărească în credinţa că a- 
colo, oricare ar fi forma, se face o mare operă 
naţională. Oameni plini de încredere într'înşii, 
cu mâni sigure, au credinţa că pot face ca 
poporul italian să ajungă cel dintâiu popor 
din lume, şi nu este italian care să nu aibă 
această credinţă că, dacă Italia nu este astă- 
zi cea dintâiu ţară de pe lume, este totuşi 
chemată să fie cea dintâiu ţară de pe lume. 
Am luat cuvântul acum două zile în Cameră, 
pentru ca să apăr Italia şi am făcut-o acea- 
sta pentru că sunt sentimente indestructibile 
în noi, pe care nici-o fracmasonerie nu le 
poate sfărâma (aplauze prelungite) şi fiind- 
că eu, care cunosc Italia altfel decât din două 
gazete, ştiu care este gândul poporului italian 
faţă de noi şi sentimentele, indestructibile ale 
poporului italian,* iar de strigătele de furie ne- 
inteligente şi neputincioase nu-mi pasă. (A- 
plauze prelungite şi îndelung repetate). 

MIZERIA NOASTRĂ 

M'am întors în ţară. Aici feţe ofilite, oa- 
meni nehrăniţi, — evident, în mare pai te, oa- 
meni nehrăniţi în ţara cea mai rodnică. Căci, 
într'adevăr, cea mai mare parte d:n poporul 
românesc este nehrănită, şi oamenii aceştia 
nu pot să îndeplinească ceia ce oamenii bine 
hrăniţi şi bine ţinuţi pot face. Muncitorul ro- 
mân hrănit cu mămăligă şi cu verdeţuri fierte 
evident că n'are energia pe care o are mun- 
citorul care de la început este crescut cu to- 
tul altfel. Oameni ofiliţi prin nehrănire, oa- 
meni cari nu sînt în seama nimănui ! Şi de 
o fi omul bucuros, de o fi întristat, de o fi să- 
nătos, de o fi bolnav, "de o fi omul zdrenţăros 
sau îmbrăcat, „treaba lui", şi aşa merge so- 
cietatea românească! „Treaba lui'\ pentru i- 
mensa majoritate, iar pentru câţiva oameni ri- 
dicaţi cine ştie cum şi cari une ori se sperie 
de locurile unde au ajuns, pentru aceştia masa 
întinsă a muncii noastre întregi. (Aplauze). 

Nu am văzut, domnilor, nicăieri însufle- 
ţire. Te uiţi la o gară; nu vezi oameni cari 
vin şi cari pleacă, fiecare având în ochi ţinta 
pe care o urmăreşte. Ci oameni cari se târăsc 
din loc în loc, oameni cari-şi cară ghetele, 
cişmele şi căciulile ţuguiate, ca şi jambierele 
de pe vremea răsboiului; vezi pe acelaşi om 
câte patru-cinci feluri de îmbrăcăminte, dc 
ar crede cineva că s'a dus pe un maidan şi a 
cules de pe maidanul acela tot ceia ce a găsit, 

în Ioc să fie frumosul nostru port popular de 
odinioară. In loc să păstrăm în masele aces- 
tea rurale icoane de artă, am tiansiormat oa- 
menii într'un fel de caricatură orăşenească, 
alergând după câştiguri de club (Ap_auze). 

PARAGINA ŞI PRADA 

M'am uitat la câmpiile noastre şi le-am vă- 
zut lăsate în paragină, în cea mai mare parte. 
Agricultura e făcută prost. Pământul roşu din 
Catalonia este lucrat, frământat de-ţi este 
mai mare dragul să-1 priveşti, .ca o cafea ie- 
şită din râşniţă, pe când la noi este doar o 
rostogolire de bulgări, iar drumurile sunt pli- 
ne de oameni cari dorm în căruţe şi cară vin 
falsificat pentru a otrăvi oraşele. Acesta este 
adevărul ! (Aplauze). 

Bogăţiile ţării sunt în manile străinilor, is- 
pitiţi, nu de afaceri din cari să profite ţara, 
ci de afaceri de acele deo:hiate la care vin 
numai aventurierii. Este plin Simplonul, s_:nt 
pline toate trenurile de amatorii de cadavre 
cari vin să ia şi ultima bucăţică de carne ră- 
masă pe oasele noastre chinuite. Acesta este 
adevărul. (Aplauze prelungite). 

Observaţi dv. pe stradă, în mfjlocul mul- 
ţimii abătute care nu ştie de unde să ia im- 
pozitul de mâine, a cării viaţă exprimă de- 
sordinea comerţului şi a economiei naţionale, 
pentru că fabricăm şomeri pe cari-i vimdem 

în străinătate, aceasta fiind lozinca economiei 
noastre naţionale, în mijlocul lor, zic, siguri 
de dânşii, trec, călcând apăsat trotuarele, cu 
priviri de oţel, de pasări de pradă în ochi, 
exploatatorii veniţi de pretutindeni când se 
bate toba ultimului mezat al economiei noa- 
stre româneşti. (Aplauze prelungite şi înde- 
lung repetate). Acesta este adevărul/ 

O CAMERA DESCURAJATA 

Am intrat în Cameră, în Camera ieşită din- 
tr'un entuziasm popular fără pereche, în Ca- 
mera care înconjoară cu credinţă oameni din- 
tre cari unii merită să fie respectaţi, căci a- 
duc cele mai frumoase tradiţiuni ale Andea- 
lului, O Cameră descurajată, şi voiu spune 
aceasta şi acolo înaintea lor şi-i va durea 
mai mult, fiindcă li-o spune, nu un duşman 
care umblă după o succesiune căpătată prin 
intrigi şi prin aţâţări, ci li-o spune un om care 
in mare parte şi-a împletit viaţa lui cu viaţa 
unora dintre dânşii. Nimeni nu a iubit Ar- 
dealul mai mult decât mine, dintre aceştia 
din vechiul regat (aplauze), nimeni nu 1-a 
iubit mai mult şi nu ,1-a exploatat mai puţin 
decât mine, care eu nu l-am întrebuinţat de 
loc, deşi puteam să o fac printre cei dintâi. 

O SOCIETATE CARE TÂNJEŞTE 

Viaţă nu este nicăeri; oriunde te duci, o so- 
cietate care tânjeşte. Nici în şcolile înalte, nici 
acoîo nu este viaţă. îmi -aduc aminte că acum 

patruzeci de ani, ca profesor tânăr care în- 
văţam atunci materia mea şi o expuneam cum 
îmi ajuta Dumnezeu, îmi aduc aminte că ve- 
niau la cursul de istorie studenţi şi de la alte 
Facultăţi, de la Şcoala Politechnică, profe- 
sori. Dece ? Pentru că, pe ,de op arte, se trăia 
mai uşor, iar pe de altă .parte, starea de su- 
flet a oamenilor era alta. Acum ne aflăm 
într o stare pe jumătate adormită; ni facem 
cursurile înaintea unor ascultători tot aşa, 
cari se gândes: cu groază la ziua de mâne, 
cari se tâ:ăsc în vederea unei diplome, cu 
care pe urmă să meargă să cerşească la toate 
uşile (apJauze. Acesta este adevărul. 

O ATMOSFERA MORMANTALA 

Miroase a mort în Ţara Românească (a- 
plauze prelungite). Miroase a mort, şi icea- 
sta ne priveşte pe fiecare din noi. Â trecut 
vremea aceia cânJ : ziceam: trebuie să-mi fac 
o carieră, puţin îmi pasă de ceilalţi. Se ade- 
vereşte .ceia ce am spus eu acum treizeci de 
ani: „Băgaţi , de seamă că va fi o vreme când 
starea rea a societăţii întregi va strica şi 
starea bună ce fiecare în particular aţi izbu- 
tit-o să v'o câştigaţi într'o viaţă liberă". Su- 
ferim cu toţii din mizeria ţării. Am lăsat boala 
sufletelor să se încuibeze în masele cele mari, 
şi contagiunea se întinde asupra fiecăruia din- 
tre noi. Am fost ca nişte negustori bogaţi 
cari, ştiind că a intrat ciuma în .cartierele* 1 " " 

mărginaşe, ar fi spus: „Ce are aface ! piară 
ei; să mă pot apăra eu", şi ciuma îşi face in- 
trarea şi în casele negustorilor celor bogaţi 
(aplauze). Iată domnilor ce am văzut eu. 

Mi-a venit în casă acum câtăva vreme un 
profesor ceva mai în vârstă decât mine, un 
profesor care este una din gloriile ştiinţifice 
ale ţării noastre. Nu mă sfiesc a-i spune nu- 
mele fiindcă l-am întrebat de câteva ori a- 
supra acestui punct şi el mi-a răspuns: „Nu 
voiu lua cuvântul, dar voiu veni" — până 
acuma nu a sosit, dar poate să vină mai târ- 
ziu. Este vorba de profesorul Cantacuzina, 
(aplauze prelungite), de profesorul Ion Can- 
tacuzino, care a fost ceia ce ştim cu toţii că 
a fost, dar nu a fost niciodată ministru al Să- 
nătţii Publice. Să nu se supere d. Sever Dan: 
d. Sever Dan a fost ministru al Sănătăţii Pu- 
blice; d-rul Cantacuzino, nu a fost; cel mai 
mare higienist al nostru şi unul dintre cei mai 
străluciţi reprezentanţi ai ştiinţei noastre ro- 
mâneşti a fost legat de catedra lui şi nu a' 
putut să exercite nici o influenţă asupra aces- 
tei ţări, în care masele încetul cu îicetul se 
distrug prin oftică şi prin boali ruşinoase, 
fără spitale, fără medici la îndemână, fără ni- 
meni care să privească la nespusa lor mizerie 
şi părăsire, (aplauze puternice). 

Am stat de vorbă cu profesorul Cantacu- 
zino, şi am văzut că aveam amândoi aceleaşi 
părerii şi văzând că avem amândoi aceleaşi 
păreri, mi-am zis: Să las tot rostul mieu de 

om de partid să pun la o parte tot dreptul 
pe care l-am avut eu şi pe care nu mi 1-a re- 
cunoscut nimeni decât numai prin injurii, care 
se adresează tocmai la caracterul curat al 
vieţii mele, ceia ce constituie o mai mare ru- 
şine pentru aceia crai întrebuinţează astfel de 
procedee, şi neefective, şi lipsite de orice ele- 
ganţă. Intr'o ţară, în care mi-am dat şi casa 
pe. care am avut-o, pentru a se face dintr'însa 
instituţie de cultură, în ţara în care nimeni nu 
întreabă care este originea imensei averi a 
unor anume oameni, în ţara în care am pri- 
mit doar o leafă în viaţa mea, sunt înfăţişat 
ca un profitor al vieţei publice (aplauze pre- 
lungite). Atunci mi-am zis, ne-am zis amân- 
doi: oare nu ar fi bine să chemăm lumea şi 
să căutăm să înfăţişăm această stare de lu- 
cruri deplin, crud, aşa cum e. 

CE REPREZINTĂ PARTIDUL 
NAŢIONAL 

Dar dv. mă puteţi întreba: d-ta eşti om 
partid, d-ta eşti preşedintele unui partid. Ai 
dreptul d-ta să vorbeşti aşa cum ar vorbi 
cineva care nu a făcut politică? Ai dreptul 
d-ta să vorbeşti în felul acesta înaintea cetă- 
ţenilor şi înaintea ţării întregi, fiindcă dv., 
câţi sunteţi reprezentaţi în momentul acesta 
pentru mine conştiinţa acestei ţări către care 
eu vorbes: şi vobresc cu toată sinceritatea, 
şi doresc să fiu înţeles cu toată onestitatea. 

www.dacoromanica.ro 



— 20 — 



Domnilor, eu cred că am dreptul să adresez 
această .chemare şi să spun aceste cuvinte 
din mai multe motive. 

Intâiu, domnilor, partidul care se numeşte 
acum Partidul Naţional, nu este un partid. 
De ce să ne înşelăm în această privinţă? Eu 
trebuie să vă spun acest lucru chiar dacă s'ar 
supăra unii dintre prietenii cari au muncit 
pentru a înjgheba acest partid. Noi .nu sun- 
tem un partid în înţelesul obişnuit al cuvân- 
tului. Cu alte cuivnte noi suntem un partid' 
în înţelesul englez, în înţelesul francez, dar 
nu suntem un partid ca pentru Ţara Româ- 
nească. Nu suntem un partid ca pentru Ţara 
Românească, fiindcă niciodată nu am vrut 
să fim un partid ca pentru Tara Ro Jicnea- 
scă. Dv. ştiţi de unde a plecat alcătuirea a- 
ceasta a noastră; a plecat dintr'o reacţiune 
contra politicianismului, şi s'a alcătuit acea- 
stă formaţiune fiindcă vroiam să reţin pe 
tineri de a trece la politica de căpătuială. A- 
cesta a fost singurul motiv, pent:u care am 
rostit cuvântul de partid. Fiindcă vedeam că 
se ispitesc unii şi alţii, mi-arn zis că ar fi bine 
să fie un grup de oameni cari să reprezinte 
propaganda contra politicianismului. Şi toată 
viaţa mea, cu toţi prietenii mei, am lucrat 
pentru acest unic scop; să căutăm a lumina 
lumea asupra primejdiilor politicianismului, 
să căutăm a smulge lumea dela politicianism 
mul de club, să căutăm a face să intre în fie- 
care partid cât mai multă grije de ţară şi cât 

mai puţină grije de interesele acelea care sunt 
exploatate potrivit cu registrele de club, 

O ATITUDINE 

Mă poate întreba cineva: dar d-ta ai sus- 
ţinut când pe unul, când pe altul. Da. In faţa 
unor oameni cari erau prinşi Litr'u.i angre- 
naj greşit, dar cari cu toata ăcăâtsa aveau 
însuşirile lor şi erau puşi în anumite împre- 
jurări în cari puteau să facă bine ţării — a~ 
colo unde mi s'a părut că opera naţională, 
în ciuia interesului de club poate să fie în 
acel moment îndreptată pe o cale bună, am 
dat tot sprijinul mieu, fără ca vre-odată isă fie 
negociat în ceia ce priveşte răsplătirea ace- 
lui sprijin (aplauze prelungite). 

Era pe vremea când trebuia ca toată lu- 
mea să se strângă în jurul guvernului, a ace- 
lui guvern care începuse războiul şi care se 
legase a sprijini acest războiu. 

Atunci eu am rezistat la toate îndemnurile 
vechilor conservatori de a face politică. Pe 
lângă criza militară,- pe (lângă criza naţională, 
pe lângă acea criză ,în care părea că toată 
viaţa noastră se va cufunda, iiindcă era o 
luptă pe viaţă şi pe moarte şi mulţi credeau 
că suntem intraţi în rândurile morţilor, eu 
am spus că nu este timpul să discutăm po- 
litică. Şi doi ani şi jumătate nu am făcut nici 
o "politică. De două ari am luat cuvântul în 
Parlament; odată ca să ridic sufletele pentru 

rezistenţă, şi a doua oară pentru ca să se facă 
dreptate ţăranilor (aplauze). Fiindcă .aveam 
această credinţă, că în războia, uitând orice 
deosebire de partid, noi trebue să fim un 
singur popor. Şi, de câte ori după războiu 
au tost oameni cari au zis că este vremea să 
facem altceva decât în tristul trecut, de atâ- 
tea ori li-am spus : „eu aştept; nu am drep- 
tul să declar că nu am încredere în voinţa 
dv., dar aştept proba, şi, până în momentul 
probei, eu nu aş ,fi onest dacă aş nega cu- 
răţenia intenţiunilor <dv. Şi deseori mi s'a 
spus că în această privinţă am avut deziluzii. 

DEZILUZII PREVĂZUTE 

Dar credeţi dv., domnilor, că desiluziile a- 
cest ea nu le-am per văzut eu? Dar care este 
clasa, care este grupul de oameni cu care să 
nu fi încercat să lucrez în aceaistă societate, 
m orice condiţiuni, cu orice muncă, numai 
pentru ca să putem mâna înainte avânturile 
naţionale către scopurile către care suntem 
chemaţi? (Aplauze). 

Domnilor, s'a isprăvit războiul. S'a făcut 
politică şi cu ţăranii, s'a făcut politică şi cu 
reprezentanţii provinciilor reunite. Rog pe ori 
cine se găseşte în această sală ca, atunci 
când vor reproduce cuvintele mele, să le re- 
producă fidel. Fac această rugăminte şi re- 
prezintanţilor presei, ca să păstreze măcar 
o oarecare onestitate în relatările lor. Sunt 

intreese, o ştiu, dar peste interes sie acestea 
trebuie să fim înainte de toate loiali, şi măcar 
spiritul cuvintelor care se rostesc, rog să fie 
redat cu toată autenticitatea, aşa cum au fost 
rostite. 

Când ţara va afla ceiace am spus eu aci, 
doresc să mi se arăte care este momentul în 
care am. linguşit eu pe ţărani, pe ţăranii aceia 
pentru cari odată şi viaţa mi-a fost în primej- 
die, atunci când nu era nici partid ţărănesc, 
când nu era nici vot universal, când eu nu a- 
veam nici o nevoie de ţărani . 

PENTRU ŢĂRANI 

Am făcut tot ce am putut pentru dânşii; 
m'am dus însă vreodată să prezint ţidula şi să 
li spun: iată ceia ce am făcut şi ceia ce-mi da- 
toraţi, dv.? Li-am făgăduit eu pământuri care 
nu există? Li-am făgăduit eu case pe Bără- 
gan? Li-am făgăduit eu readucerea oraşelor la 
vetrele satelor? Li-am făgăduit eu ruralizarea 
Bucureştilor? Am întrebuinţat vre-o dată astfel 
de mijloace? îmi era foarte uşor să le întrebu- 
inţez, dar eu nu sunt demagog. Orice eloc- 
venţă poate fi într'adevăr demagogie, dar nu 
orice demaqogie poate fi elocvenţă (aplauze). 

Nu am făcut aceasta, d-lor : Am fost aspru 
şi crud cu ţăranii pe cari îi iubesc, din mo- 
mentul în care am văzut că nu lucrează pă- 
mântul şi eu am fost cel dintâiu care am spus, 
cu toată hotărârea, cu toată mânia şi cu toata 

pasiunea: nu vă faceţi datoria faţă de ţara 
voastră, nu înţelegeţi datoria voastră; fără să 
ştiţi, sunteţi cei mai mari duşmani ai ţării care 
va dat cel mai scump, adecă pământul (a- 
plauze), 

O spun aceasta aici, acum, şi dacă aşi fi 
cărat ţăranii, bătându-mi joc de sfânta lor nai- 
vitate, dacă i-aş fi cărat aici pe căprării, aş fi 
spus aici acelaş lucru şi în faţa lor, şi nu ar 
fi fost niciunul care să îndrăznească să strig.* 
că nu este adevărat, fiindcă fiecare are în- 
tr'însul simţul păcatului pe care îl face faţă 
de ţara sa. 

IN NUMELE INTERESELOR 
NAŢIONALE 

Eu am avut legături cu toţi Românii din 
toate ţerile, pentru interesele naţionale, şi 
m'am pus fără niciun fel ce frică în slujba 
fiecărira. Am fost dat afară din B-icovina, 
fur bestândia abneschafft, ,,scos de acolo pen- 
tru totdeauna", dm ordinul exores al răoo e 3- 
tei Sale Majestăţi Francisc Iosif. In Ardeal 
cărţile mele au fost oprite. Nu este sat din 
Ardeal în care să nu-mi fi călcat piciorul, din 
care. să nu fi cules cea din urmă însemnare 
depe cea mai modestă carte de biserică. Cu 
banii miei si cu jertfa mea am cutreierat ţinu- 
turile româneşti în robie, creând lenături cu 
toţi oamenii de acolo, şi nu este unul care, 
căutând în fundul conştiinţii sale, să nu gă- 
sească prietenia mea devotată, jertfitoare şi 
absolut desinteresată. 

In Basarabia supusă Rusiei între suliţele 
jandarmilor împăratului Nicolae eu am făcut 
drumurile mele, şi cel dintâiu adăpost pentru 
studenţii basarabeni l-am făcut eu la Iaşi, cu 
bani adunaţi după stradă. Cu toate acestea 
niciodată, în nici-o provincie românească nu 
m'am dus să cer un singur vot pentru partidul 
mieu (aplauze). 

Şi atunci, d-lor, dacă este aşa, da, eu omul 
unui partid de felul celor din Apus, am dreptul 
să vorbesc de interesele naţionale, iar aceia 
cari reprezintă partidele în forma lor degene- 
rată bizantino-turcească, evident că nu au a- 
cest drept; au toate avantagiile dar nu au a- 
cest drept (aplauze puternice). 

O AMINTIRE 

Pe de altă parte, d-lor, cine face politică 
in felul cum înţeleg eu a se face, adică făcând 
necontenit apel la judecată, nu la interesul ce- 
tăţeanului, poate să vorbească altfel decât cei- 
lalţi. Să-mi daţi voie să-mi aduc aminte îna- 
intea dv. de o conversaţie cu răposatul Ion 
Brătianu. Ion Brătianu era un om de un foarte 
mare merit, de o mare inteligenţă şi de o mare 
hotărâre. Avea şi anumite defecte pe care nu e 
locul să le relevăm aici; le-am spus atunci 
când era un merit să i le spun, şi nu le voi 
spune acum când ar fi o impietate să le amin- 
tesc. Era un om mult superior acelora de cari 
era încunjurat şi de care se putea plânge. A 
fost o personalitate, a fost un om; nu era par- 

tidul liberal Ion Brătianu. De akfel, în ce pri- 
veşte partidele, ori este partidul şi nu este 
omul, şi atunci nu se face nimic, ori partidul 
nu este de fapt, dar este omul şi se face ceva 
(aplauze). x 

Spuneam d-lor, că discutam odată cu Ionei 
Brătianu pe stradă, De altfel noi am fost prie- 
teni foarte buni o bucată de vreme, şi eu am 
regretat că nu a fost cu putinţă să mergem 
multă vreme împreună, şi mă asigurau oameni 
din jurul lui că şi el a regretat nu odată că, în 
loc să se servească de oamenii aceia de care îi 
era cred, scârbă, ar fi putu' găsi în mine un 
bun prieten. In sufletul lui de om onest, va fi 
regretat foarte mult că nu a putut sâ stea a- 
lături cu un om care nici el nu avea dreptul să 
i se creadă superior lui şi nici de partea cea- 
laltă nu putea să fie o afirmaţie de superio- 
ritate. Odată la Iaşi mi-a spus: ,,noi nu ne 
înţelegem, pentru că d-ta îţi închipui că vreau 
să te tratez ca superior, şi d-ta mă tratezi ca 
inferior". Atunci i-am răspuns: „nici eu nu te 
consider ca inferiorul mieu, nici d-ta să nu mă 
poţi considera ca inferiorul d-tale". Eram doi 
oameni cum i-a lăsat Dumnezeu cari când vor- 
bi au de lucruri bune sar fi putut înţelege, dacă 
el nu ar fi avut o camarilă, cum eu n'am su- 
ferit nici odată una în jurul mieu. 

In conversaţia noastră i-am spus: „d-le Bră- 
tianu spune-mi d-ta cum îţi poţi închipui ţara 
împărţită în cete, fiecare şef cu lista lui? Cine 
ne judecă? Ii aduceam exemple de aiurea cum 
se pot aduce şi acum. Au fost mai deunăzi a- 

legeri în Anglia. Anglia sa găsit întrun mo- 
ment înaintea primejdiei sovietice. Ce a făcut 
ea atunci? Indiferent de simpatiile care le a- 
vuse cineva înainte, — fiindcă înscrierile în 
club la Englezi nu există, — s'a întâmplat că 
şi liberali şi laburişti au votat pentru conser- 
vatori, şi a fost un guvern conservator. Pe 
urmă s'a văzut că s'a mers prea mult în dreap- 
ta, şi s'a spus: trebuie o restabilire a echili- 
brului şi este în interesul ţării să votăm pen- 
tru stânga, care nu mai este pentru soviete. 
Atunci conservatori şi liberali au votat şi pen- 
tru laburişti, şi au adus un guvern laburist. 

POLITICA IN FRANŢA 

Dar iată Franţa. Credeţi dv. că d. Poincare, 
acest om eminent, credeţi dv. că el a venit la 
guvern cu voturile alegătorilor înscrişi în re- 
gistrele clubului său? Credeţi dv. că d. Poin- 
care are atâta de făcut ca de dimineaţă până 
seara să fie trepăduşul care se roagă de fiecare 
ui anostii 3} 'oiiîa :eunds i-es îs 'lajpjB t?pp 
cetăţean, ca să-1 ia dela lucrul lui, dela câmp, 
partidul mieu, că am să te fac prfmar, consi- 
lier comunal sau am să te pun pe lista mea la 
alegeri? Credeţi dv. că ar fi posibil ca un om 
ca d. Poincare să consimtă a îndeplini această 
scârboasă meserie de şarlatan? (Aplauze). 

D-lor, eu o mică parte din an o petrec în 
străinătate la şcoala mea de lângă Paris, la 
Fontenay aux Roses. Ei bine, în această co~ 
mulţi însă au votat cândva pentru d. Poincare, 

şi eu am avut curiozitatea să întreb, să zicem 
pe portarul şcolii mele: ,,Dar dv. cu cine aţi 
votat? Noi am votat cu d. Poincare ' cu Poin- 
care omul răsboiului, cu Poincare, omul de 
drept, cu Poincare, omul de ordine, cu „bur- 
ghezul" acesta au votat socialişti şi comunişti, 
fiind că şi-au dat sama că acela este omul 
capabil să îndrepte Franţa, care mergea către 
prăpastie (aplauze). 

A FACE POLITICA 

Şi, d-lor, dacă eu îndrăznesc să spun lucru- 
rile acestea aici, — şi am convingerea că ni- 
meni nu ar putea să le spună aşa cum le spun 
eu, — este şi un alt motiv. Eu fac politică, dar 
la mine politica este un eflux al activităţii mele 
culturale şi al preocupaţiilor mele morale. 
Prietenilor miei nu li place aceasta multora. 
Este d, Cihodariu, un aşa de bun organizator, 
este acest .admirabil profesor pe care-1 veţi 
auzi, d. Taşcă, şi chiar d. Munteanu Râmnic, 
deşi e mai idealist. Se întâmplă uneori să-mi 
spună acelaşi lucru: D-le, de ce nu cheltuieşti 
d-ta o parte din timpul d-tale pentru politică?" 
Dar, b ; ne, articolul mieu zilnic nu este poli- 
tică? Dar atitudinea mea nu este politică ? 
Dar vizitele, plăcute sau neplăcute, pe care 
le fac Camerei, nu sunt politică? Dar să mă 
desfac eu de sufletele acestea omeneşti aie tu- 
turor veacurilor care învie prin mine, să rup 
legătura aceasta de intimă poezie dintre mine 
şi mersul ţerii al umanităţii ? 

Pentru ce să vin cu pălăria în mână 
înaintea acelora de cari aş avea nevoie într'un 
moment şi pe cari să-i târăsc la alegeri, de şi 
în fundul sufletului mieu îi despreţuiesc? Să 
mă duc să cheltuiesc vremea aceasta a lui 
Dumnezeu pentru pertractări nesfârşite în ve- 
derea unor mandate electorale şi în vederea 
unor situaţiuni materiale ? Niciodată nu aş 
putea să cad aşa de jos. Şi, dacă mi s'ar spune 
să aleg hotărît între una sau alta, eu m'aş în- 
toarce la opera naţională în care am trăit şi 
din care opera de partid nu este decât o sin- 
gură manifestare şi nu e cea dintâiu! (Aplauze 
prelungite). 

GUVERNARE CU ŢARA ÎNTREAGA 

De aceia, d-lor, în orice moment, când, în 
sfârşit ţara şi-ar deschide ochii asupra bătrâ- 
neţelor mele nedreptăţite şi dispreţuite, eu aş 
putea guverna cu ţara întreagă fiindcă nu am 
angajamente faţă de nimeni (aplauze prelun- 
gite şi îndelung repetate, ovaţiuni). 

Orice om de ispravă îmi este prieten la lo- 
cul care i se cuvine (aplauze), pe când de 
partea cealaltă, nu există om de ispravă ci 
doar omul care a făcut servicii şi locul care i 
s'a făgăduit a fost poate făgăduit la zece alţii 
cari se vor bate cap în cap pentru a compromite 
o guvernare şi a omorî un regim. (Aplauze). 

Iată de ce am tot dreptul de a vorbi aici, 

POLITICA LUI CARAGIALE 

Acum mă' veţi întreba: care este mijlocul de 
îndreptare? Fiindcă, în ce priveşte situaţia, 
ea este indiscutabil aceia pe care v'am înfăţi- 
şat-o şi pe care o ştie toată lumea. Sunt unii 
miniştri mai noi cari o află în ultimul moment 
şi cari se înspăimântă când li se aduc dovezii». 
Iată, de pildă, când a mers deputăţia Corpu- 
lui Didactic la Preşedintele Consiliului şi i-au 
spus: „Noi trăim cu 2200 lei pe lună", i-a în- 
trebat Preşedintele Consiliului: „Adevărat că 
trăiţi numai cu atât? Eu nu ştiam. Este grozav, 
dar eu nu ştiam! Starea aceasta de lucruri tre- 
buie să fie cunoscută de toată lumea, chiar şi 
de aceia care o află atunci pentru întâia dată, 
pentru că aşa este ţara Românească. 

Ce putem face? Nimeni nu zice să omorîm 
partidele, să ridicăm pietrele de pe stradă şi să 
lovim în fruntea acelor oameni de mare merit, 
cari nu sunt vinovaţi ei, dar este vinovat sis- 
temul, acel sistem afurisit, blăstămat, ticălos, 
care ă rezistat şi înfierării literare, armei teri- 
bile de umor a lui Carageale. Noi facem, serios 
politica lui Carageale. Nu a murit nimic din 
comedia umană a lui, nu că odinioară se făcea 
neîustruită, pe când astăzi se face lustruită, 
dar exact în aceleaşi condiţiuni. Şi încă puţin 
înviată în formele cele vechi prin rezultatele 
sufragiului universal. Este o a doua ediţie a 
lui Caragiale, pe hârtie mai bună, cum va fi 
ediţia literară pe care o pregăteşte acum d. 

Paul Zarifopol; este x> a doua ediţie mai sup- 
ţire a lui Caragiale. O naţiune* de oameni 
muncitori, serioşi, capabili de muncă, trăiesc 
la dispoziţia clientelei literare a răposatului Ion 
Luca Caragiale. 

Acesta este adevărul! (Aplauze puternice). 



MARELE ANONIM 



Vi se prezintă soluţiuni mirifice. Se zice: eu 
am în buzunar un dictator pe care îl voiu scoa- 
te când va trebui şi o să-1 vedeţi dvs. atunci. 
Să nu ne jucăm cu astfel de formule! Marele 
Anonim din buzunar poate să însemneze alt- 
ceva. Nu bănuesc bunele intenţii ale acelora 
cari, în disperare, recurg şi la mijloace de a- 
cestea; numai că eu cred din mai multa mea 
experienţă, care mă face să dau aceste sfa- 
turi — că nimeni nu poate lua răspunderea 
Marelui Anonim care va apărea la un moment 
dat. 

Este tocmai ca şi cum ar fi cineva bolnav 
de o boală grea şi i sar spune: Nu te adresa 
la nici un fel de doctor, căci eu am un medi- 
cament miraculos. Nu pot să-ţi spun ce este, 
şi nu ţi— 1 dau. Dar omul zice: eu sufăr, îmi 
trebuie un medicament ceva mai puţin bun, 
dar pe care să mi-1 dai acum. Nu, zice celalt, 
d-ta continuă să fii bolnav; eu am medicamen- 
tul acesta, dar nu am şi mijlocul de a ţiA da. 

DICTATORUL ŞI DICTATURA 

Ei bine, domnilor, aceasta nu se poate. Nici 
dictatorul anonim care va veni cândva, nici 
dictatorul cu nume, care a venit prea dese on. 
pe măsura acestei ţări. Aceasta este o ţară 
care nu ştie de frică, şi am avut onoarea să 
spun lucrul acesta înaintea celei mai inteli- 
gente femei din România, care fără îndoiaii 
este Regina Măria (aplauze prelungite), care 
este şi cea mai energică femeie din România; 
am avut onoarea să o spun la Broşteni. Nu 
ştiu cum mă furase vorba şi atunci am spus la 
masă: „această naţie nu ştie de frică; este o 
naţie care din veac în veac nu a ştiut de frică". 

Bine, d-lor, dar dictatorul acesta însem- 
nează un om de care să-ţi fie frică, pe care 
să-1 ştie naţia de frică, şi noi nu suntem o 
naţie care să ştie de frică, şi omul de care să 
ni fie frică eu nu l-am întâlnit până acum ( a - 
plauze). Este o singură doctrină care se poate 
stabili în România, dictatura solidarităţii na- 
ţionale, sub conducerea aceluia sau acelor oa- 
meni cari iubesc mai mult acest popor, şi-şi 
reclamă mai puţin dreptul de a-1 stăpâni (a- 
plauze prelungite). Dictatura poporului româ- 
nesc însuşi, a sclavului eliberat asupra ţării 
sale, este singura dictatură pe care o doresc, şi 
pe care nu am îndrăznit să spun că o aştept; 
dar aş închide ochii mulţumit, când aş vedea-o 
aşezată, când aş vedea Ţara Românească res- 
tituită poporului românesc pe sfărâmăturile 
şandramalelor de club (aplauze prelungite şi 
îndelung repetate). 

UITAT PE CÂMPUL DE BATAE 

Dar veţi zice: Şi atunci naţia ce o să facă? 
voteze legi? Eu nu ştiu dacă voi guverna 
vreodată; ştiu un lucru, că nu am cerut nici- 
odată nimănui să guvernez. Sunt oameni 
cari ma roagă prieteneşte de nu ştiu câtă 
vreme să mă duc la înalta Regenţă. Dar ce 
sa spun eu înaltei Regenţe? Eu nu am nimic 
de spus înaltei Regenţe; din fericire nu am 
sa-i spun nimic, de ceiace au să spună anu- 
me persoane care pot să aibe anume legături 
cu înalta Regenţă. Eu frecventator de an- 
ticamere nu sunt, şi nu sunt capabil să fiu. 
Dar sunt oameni cari cu toată prietenia îmi 
recomandă o petiţie onorabilă. Eu nu fac nici 
petiţie onorabilă inmănui, nici naţiei, nici Re- 
genţei; eu sunt un ostaş uitat pe câmpul de 
bătălie, în care se desbracă azi cadavrele os- 
taşilor Ţării Româneşti. Dacă sunt pentru 
acest om, se ştie unde-1 pot găsi, îl pot găsi 
totdeauna cu arma pe umăr, obosit, sau gat-a 
să îndeplinească chemarea ţării sale. Dar eu 
să cer? Nu am cerut niciodată nimănui ni- 
mic, şi m aş crede desonorat, ar fi pentru 
mine o sinucidere morală, atunci când aş cere 
Cu atât mai puţin, cum credeţi mulţi dintre 
dv. că de dimineaţă până seara mă duc la 
prietenul meu d. Maniu şi fac tot felul de 
calcule de club. Dar, dacă sar întâmpla lu- 
crul acesta, dacă din noi doi ar fi cineva -care 
ar roşi, d. Maniu ar roşi când ar vedea pe 

Nicolae Iorga, aproape de 60 ani, venind sâ 
negocieze lucruri care sunt pentru alte tagme 
de oameni, cu altă viaţă, cu alte scopuri în 
această viaţă (aplauze puternice). 

NU LEGI CI ÎNVIEREA MORALA 

Dar, domnilor, dacă sar întâmpla acest 
lucru pe care eu nu-1 doresc, să am şi eu o in- 
fluenţă asupra vieţii acestei ţări, aş declara de 
la început că nu voiu propune spre votare 
nici-o lege, de oarece cu legile acestea pe 
care le avem, bune sau rele, se poate gu- 
verna. Nu este vorba de numele maşinii, ci 
este vorba de valoarea pieselor. Se poate 
întâmpla, cu cel mai bun automobil, dar cu 
piese de bleh, să >nu poţi face un kilometru, 
şi se poate întâmpla cu cine ştie ice maşină 
veche, dar care să fie din cel mai curat oţel, 
să poţi face mai uşor acel drum. 

Prin urmare, nu ni trebuesc mai multe legi 
în Ţara Românească, legi cari împiedecă 
orice acţiune a societăţiii; acţiunea omenea- 
scă trebue lăsată liberă, nu trebue încărcată 
în fiecare moment, în paragrafe. Ceia ce 
trebuie făcut, este învierea morală a acestei 
ţări, crearea sufletelor celor de voinţă, de 
credinţă, de acţiune, în această ţară. (aplauze 
puternice şi repetate). Dar cum să creezi 
aceste suflete? Mergând la alegeri din om 
în om? Nu se poate. Omul în felul acesta 
este ca şi cum l-ai lua dincr'un întuneric în 

care a trăit până atunci şi l-ai pune înaintea 
fascicolului de raze ale maşinelor electrice. 
Atunci el se pierde cu desăvârşire. Legile 
sunt astfel zădărnicii, şi nu de acestea avem 
nevoie, ci, după cum, am spus, de învierea 
morală a acestei ţări. 

INAUGURAREA UNEI POLITICI 

Acesta este sensul politicei, pe care în- 
drăsnesc sa spun, ca o inaugurez acum, o \~ 
naugurez desfăcându-mă de sarcinile aceste 
de partid, pe care rog pe prietenii mei să le 
îndeplienască singuri, în timpul absenţei mele 
şi chiar atunci când voiu fi în ţară. De sigur 
respect grupul de oameni de mare valoare 
morală, înaintea vieţii cărora se poate în- 
china oricine, căci sunt şi vieţi de sfinţi, dar 
declar că am despreţuit totdeauna mijloacele 
obişnuite prin care se poate guverna în Ţara 
Românească. Partidul mieu nu este creaţiu- 
nea mea, o, este creaţiunea sufletelor de va- 
loare ale tineretului românesc, dinainte de 
războiu, care s'a strâns de la sine în jurul 
unui om, pe care l'au crezut curat, şi de care 
niciodată nu s'au putut îndoi că este un om 
curat, (aplauze prelungite). 

Dar dv. vedeţi că de atâta vreme gospo- 
dăria partidului, eu nu o mai ţin în mânile 
mele. Poate a fost vorba într'un moment, 
de cine ştie ce înţelegere. Atunci am spus 
imediat: „vedeţi dv. ce este de făcut; eu vă 

rog să nu mă amestecaţi pe mine nici în 
negociaţii, nici în rezultatele lor. Eu mă ţin 
pentru un singur ceas, care se poate întâm- 
pla să nu vină; aceasta este formula vieţii 
mele. Până atunci, eu aştept. Aştept şi educ 
şi trebuie, aici, să vă spun un lucru: Eu am 
şi elevi foarte buni, şi elevi foarte proşti şi 
obraznici. De exemplu, sunt anumite gazete 
unde elevii miei sunt deosebit de obraznici 
de vre-o două zile s au obrăznicit din nou* 
dar eu sunt foarte sigur că o să-i educ la 
capăt şi pe dânşii. Roadele nu au ieşit încă 
la suprafaţă, stau încă în pământ; sunt şi 
unele seminţe care nu încolţesc aşa de re- 
pede, dar vine vremea de iese ceva şi de 
acolo. Cum vă spun, eu nu am preocupaţii de 
partid, luni de zile, poate ani de zile, nu 
voiu avea preocupaţii de partid. 

Dar ţin, d-lor, să vă adaug un lucru: eu 
sunt acum senator de drept şi la viitoarea 
schimbare de regim, mă pot duce de-a drep- 
tul acolo la Senat, fără să mă mai amestec 
în nimic care ar putea să afirme prea puter- 
nic caracterul de partid. Partidul mieu va 
avea întotdeauna devotamentul şi sfatul mieu, 
dar înaintea poporului românesc nu mă voiu 
mai amesteca în nimic care să represinte un 
interes de partid, nu voiu lua angaja nînte, 
nici nu voiu prezintă un program. Progra- 
mul acţiunii mele va ieşi din suferinţele şi din 
nevoile societăţii româneşti (aplauze). 

Dv. faceţi programul, cu muncâ şi cu du- 

rerea dv. Eu nu voiu face, ca ceilalţi, să iau 
un decalog al cine ştie cărui autor german şi 
să-1 copiez, considerându-1 programul mieu 
pentru a sili apoi societatea românească să 
trăiască înfăşată în decalogul legilor pe care 
le-am făcut în cabinetul mieu. Nu, aceasta 
nu voiu face-o ! 

NECESITATEA DE A TRAI 

In această operă însă contez pe ceva. Oa- 
menii aceştia, cari par izolaţi la alegeri, sunt 
de fapt legaţi între dânşii, printro operă care 
se face pe încetul. Subt aparenţă tristă, subt 
suprafaţa goală a vieţii politice, societatea 
aceasta, care are înfăţişare de moarte, simte 
cu toate acestea în vinele ei nevoia ineluc- 
tabilă de a învia şi de a pune în valoare 
forţele sale. Aceasta este tragedia: oameni 
cari par a face pe morţii, şi cari cu toate 
acestea se simt vii. Este un necontenit zbu- 
cium în diversele trepte ale poporului româ- 
nesc. Se alcătuiesc societăţi de meseriaşi, se 
alcătuiesc societăţi de comercianţi, societăţi 
culturale, este şi o altă grupare a ţării decât 
grupările de partide de club. 

Oamenii aceştia sunt de obiceiu despre- 
ţuiţi, îi minte cutare sau cutare partid cu 
anumite făgădueli, care de-obiceiu nu se în- 
deplinesc. Ei bine, gândul mieu este acesta 
ca, în loc să nutresc aşteptări zadarnice şi 
stricătoare, în loc să răscolesc tot ceia ce este 

nemulţumire şi nedreptate în stratele popu- 
lare, în loc să adaug o seducpune la altă 
seducţiune, în loc să întrebuinţez pe aceia 
cari îdeţin puterea îndemnându-i să facă alt- 
ceva decât ce vreau. în loc să măgulesc ori 
să caut a teroriza Regenţa care reprezintă Co- 
roana, ceiace este o faptă foarte rea — Re- 
genţa nici so minţi, nici s'o ameninţi; ea 
este un simbol pe care îl creăm noi necon- 
tenit, şi care a trebuit să răspundă tristei, 
fatalei, tragicei absenţe a purtătorului Co- 
roanei, — în loc de acestea vreau acum, 
într'un viitor apropiat, să stau de vorbă cu 
aceia cari reprezintă viaţa organică a socie- 
tăţii româneşti. 

STATUL CORPORATIV ŞI FASCISMUL 

In Italia s'a întemeiat Statul corporativ 
care merge foarte bine. Eu nu cred însă că 
în societatea românească s'ar putea face ace- 
laşi lucru. 

O VOCE: Fascism 1 

D. N. IORGA: Nu fascism, pentru că 
fascismul nu se poate strămuta. Dacă d-ta, 
d-le ai spus-o cu o intenţie rea, nu ai cunos- 
cut lucrurile; dacă l-ai spus cu o intenţie 
bună, să-mi dai voie să înţeleg mai mult de- 
cât d-ta. Fascismul este un fenomen italian. 
Când vei învăţa d-ta istoria Italiei timp de 
patru-cinci sute de ani în urmă, atunci să 
stai de vorbă cu mine. Dar, câtă vreme nu 

te-am văzut ascultând cursul mieu de istorie, 
nu eşti nici măcar până la genunchiul broa- 
ştei în ceia ce priveşte discutarea fascismului, 
muiui. 

De ailtminteri nici eu, nici d-lor, cei din 
jurul mieu, nu au aierul de fascişti; nici eu 
nici prietenii mei nu am întrebuinţat vre-o 
dată mijloace de încruntare de sprincene, de 
gesturi violente care se pot întâlni aiurea. Şi 
acei cari se supără pe d. Mussolini, acea nu-I 
cunosc. D. Mussolini este un om foarte mun- 
citor, un om foarte harnic, ca.re, ce e drept, 
încruntă une ori şi sprincenele pentru că şi 
acolo sunt oameni proşti cari au nevoie de 
aşa ceva, dar la noi nu este nevoie de acest 
lucru. 

Aş mai ruga încă -un lucru pe întrerupător: 
să-şi dea sama de un lucru. Statul corpo- 
rativ nu reprezintă fascismul de la început; 
este o concepţie care s'a ivit mai târziu, după 
revoluţia fascistă, şi care se sprijină pe fap- 
tul că omul nu are adevărata lui valoare, 
diecât într'un mănunchiu organic. Dar eu nu 
mă gândesc la organizarea corporativă a 
Statului românesc, pentru că noi nu suntem 
încă pregătiţi, pentru că noi nu am avut evul 
mediu italian, unde Corporaţia nu se poate 
improviza. 

APEL LA ASOCIAŢIUNI 

Eu vreau însă altceva: eu vreau opera 
aceasta de înviere a naţiei româneşti, vreau 

să trezim societatea la această alcătuire na- 
turală a ei, Ce vreţi?? Este singura formă în j 
care se poate găsi societatea românească or- 
ganizată şi nu împrăştiată, şi forma aceasta 
reprezintă şi elementul cel mai democratic. 
Omul care vine la club, vine pentru el, o- 
mul care intră într'o societate, intră şi pen- 
tru nevoile tuturor cari fac parte din această 
societate. De aceia mă voiu adresa la toate 
asociaţiile: asociaţii ale Corpului Didactic 
de orce fel; asociaţii de muncitori, asociaţii 
comerciale, şi li voiu spune lucrul pe care-1 
spun acum, încheind această prea lungă cu- 
vântare: Aceasta este o ţară care are putere 
de a trăi, aceasta este o ţară căreia însă i se 
pregăteşte artificial moartea, aceasta este o 
ţară în care voinţele cele mai puternice, con- 
cepţiile cele mai nobile sunt anulate de fata- 
litatea ticăloasă a organizaţiile de club. 

Eu vă spun acelora cari sunteţi tineri şi 
aveţi să trăiţi, şi acelor cari sunteţi de vâr- 
sta mea şi a-ţi dat copii acestei ţări: Nu 
lăsaţi să piară ţara (aplauze furtunoase, ova- 
ţiuni îndelung repetate şi prelungite). 

CUVÂNTAREA DE ÎNCHIDERE A 
ÎNTRUNIRE 

D-l prof. Nicolae lorga : 

Domnilor, trebuie să ne despărţim, fiindcă 
e foarte târziu. De altminteri adunarea de 
astăzi este numai un început. Eu urmez un 

plan pe care vi l'am arătat la început. Sunt 
alţii cari au planuri subterane; eu am pla- 
nurile mele la lumina zilei. Planurile subte- 
rane pot să ducă la guvern; planurile mele 
nu ţintesc la satisfacerea dorinţii noastre ca 
partid de a guverna ţara. Eu descheiu încăl- 
ţămintea celor din urmă oameni din Ţara 
Românească, cari vor veni cu capacitatea 
trebuitoare de a guverna ţara, şi tara pre- 
ocupatia de a-şi căpătui partizanii. Să vină 
să-i vedem, sâ-< cântărim, dar sa nu vad 
banda în urmă şi să nu ştiu că dau ţara 
bandei. 

Da. voiu pune toată munca mea, tot ceia 
ce am putut aduce drept capital moral, într o 
viaţă întreagă, la picioarele celui dintâht om 
din mulţime. . 

Să nu creadă dumnealor cari reprezintă 
presa unor partide politice că aici este încă 
una din acele escrocherii care trec m Ro- 
mânia drept idealism. Aici facem o faptă cin- 
stită, pentru noi şi pentru partidul de care 
v'am spus că sunt mult mai puţin legat decât 
de interesele tării. Aici nu este vorba de ni- 
mic obişnuit; nu este cel drntâiu pas pentru 
o acţiune de revendicare a puterii şi cine 
crede astfel nu mă cunoaşte, cum nu cu n °a- 
şte interesele tării, şi nu ştie că o astfel de 
acţiune nu ar găsi nici un răsunet în opinia 
publică. Dar după adunarea de astăzi voiu 
chema asociaţiile din ţară, dela cea mai umilă 
până la cea mai mare. şi ne vom aduna, nu 

două trei ceasuri ca să ascultăm câteva fru- 
moase şi simţite discursuri, ci din acele aso- 
ciaţiuni'voiu căuta să fac un fel de parlament 
popular şi două zile, dacă se poate, ca să 
audă din' guri neprihănite suferinţele diferite 
ale ţării. Dela oameni cari trăesc viaţa ade- 
vărată, nu viaţa falsă a cluburilor, să auzim 
ceia ce cere ţara pentru ca ea să se îndrepte. 

Să ne ajute Dumnezeu să o putem face ! 
(Aplauze furtunoase ţi îndelung repetate). - 

